2.  2. ลักษณะการประกอบธุรกิจ

3.  

2.1 ประวัติความเป็นมาและการเปลี่ยนแปลงและพัฒนาการที่สำคัญ

บริษัทหลักทรัพย์จัดการกองทุน เอ็มเอฟซี จำกัด (มหาชน)
เป็นบริษัทจัดการกองทุนแห่งแรกของประเทศจดทะเบียนประกอบธุรกิจเมื่อวันที่ 14 มีนาคม 2518
ภายใต้ชื่อเมื่อจดทะเบียนแรกเริ่มว่า “บริษัท กองทุนรวม จำกัด”
โดยมีวัตถุประสงค์ในการจัดตั้งให้เป็นสถาบันการเงินที่มีส่วนร่วมในการระดมเงินออมจากประชาชนทั่วไปเพื่อพัฒนาตลาดทุนของประเทศ
ทั้งนี้ เป็นการร่วมมือระหว่างรัฐบาลไทยและบรรษัทการเงินระหว่างประเทศ (International
Finance Corporation หรือ IFC)
และได้รับอนุญาตจากกระทรวงการคลังให้ประกอบธุรกิจหลักทรัพย์ประเภท “กิจการจัดการลงทุน”
เมื่อวันที่ 29 ธันวาคม 2518 ผู้ถือหุ้นใหญ่ของบริษัทในปัจจุบันประกอบด้วย กระทรวงการคลัง
ธนาคารออมสิน และบริษัทหลักทรัพย์ แอ๊ดคินซัน จำกัด (มหาชน) ในปี 2536
บริษัทได้ดำเนินการขอจดทะเบียนเป็นบริษัทจดทะเบียนของตลาดหลักทรัพย์และได้รับความเห็นชอบการจดทะเบียนดังกล่าวเมื่อวันที่
12 พฤศจิกายน 2536 และในปี 2544 บริษัทได้ดำเนินการเปลี่ยนชื่อบริษัทกับกระทรวงพาณิชย์
โดยเปลี่ยนชื่อบริษัทจากเดิม “บริษัทหลักทรัพย์ กองทุนรวม จำกัด (มหาชน)” เป็นชื่อใหม่
“บริษัทหลักทรัพย์จัดการกองทุน เอ็มเอฟซี จำกัด (มหาชน)” เมื่อวันที่ 9 มีนาคม 2544 ทั้งนี้
เพื่อให้ชื่อของบริษัทสะท้อนถึงลักษณะการประกอบธุรกิจจัดการกองทุนที่ชัดเจนมีความโดดเด่น
และเป็นที่จดจำได้ง่ายสำหรับลูกค้าและนักลงทุนทั่วไป ในขณะเดียวกันบริษัทได้ปรับเปลี่ยนสัญลักษณ์
(Logo) ของบริษัทใหม่ในโอกาสนี้ด้วย

ธุรกิจจัดการกองทุนที่บริษัทได้รับอนุญาตให้ดำเนินการมี 3 ประเภท โดยมีรายละเอียดดังนี้

1.  กองทุนรวม ได้รับอนุญาตจากกระทรวงการคลัง ให้ประกอบธุรกิจหลักทรัพย์ประเภท

“กิจการจัดการลงทุน” ตามใบอนุญาตเลขที่ 103/2518 เมื่อวันที่ 29 ธันวาคม 2518
โดยจัดตั้งกองทุนสินภิญโญซึ่งเป็นกองทุนรวมภายในประเทศกองทุนแรกในปี 2520 ด้วยมูลค่าแรกเริ่ม
100 ล้านบาท สำหรับกองทุนรวมต่างประเทศกองทุนแรกได้จัดตั้งในปี 2529 คือ
กองทุนเปิดไทยแลนด์ฟันด์ มีมูลค่าแรกเริ่ม 30 ล้านเหรียญสหรัฐ

2.  กองทุนสำรองเลี้ยงชีพ
    ได้รับอนุญาตจากกระทรวงการคลังให้เป็นผู้จัดการกองทุนสำรองเลี้ยงชีพตามกฎกระทรวงการคลัง
    ฉบับที่ 162 (พ.ศ. 2526) ในปี 2527

3.  กองทุนส่วนบุคคล ได้รับอนุญาตจากกระทรวงการคลังให้ประกอบธุรกิจหลักทรัพย์ประเภท
    “การจัดการกองทุนส่วนบุคคล” ในปี 2540

นอกจากนี้ บริษัทได้รับอนุญาตให้ทำหน้าที่เป็นนายทะเบียนหลักทรัพย์จากกระทรวงการคลังในปี 2525
และจากสำนักงานคณะกรรมการกำกับหลักทรัพย์และตลาดหลักทรัพย์ ในปี 2536

การเปลี่ยนแปลงและพัฒนาการที่สำคัญเกี่ยวกับการประกอบธุรกิจและการบริหารงาน:

 ปี 2545 ในด้านการบริหารกองทุน บริษัทเป็น 1 ใน 5
บริษัทจัดการกองทุนที่ได้รับอนุญาตจากสำนักงานคณะกรรมการ ก.ล.ต.
ให้จัดตั้งกองทุนที่ลงทุนในต่างประเทศ (Foreign Investment Fund)
โดยบริษัทได้จัดตั้งกองทุนเปิด เอ็มเอฟซี โกลบอล อิควิตี้ ฟันด์ (MFC Global Equity Fund)
เสนอขายแก่นักลงทุนไทย โดยได้รับความร่วมมือจาก Wellington Management Company,
LLP ซึ่งเป็นบริษัทจัดการชั้นนำของโลกทางด้านตราสารทุน
ซึ่งได้รับการตอบรับจากนักลงทุนเป็นอย่างดียิ่ง ในด้านการบริหารงาน
บริษัทได้รับหลักการของการกำกับดูแลกิจการที่ดี จำนวน 15 ข้อของตลาดหลักทรัพย์แห่งประเทศไทย
โดยได้มีการดำเนินการและจัดการให้เป็นไปตามหลักการดังกล่าวอย่างเคร่งครัด

 ปี 2546 บริษัทได้รับความไว้วางใจจากคณะกรรมการกองทุนรวมวายุภักษ์
ให้บริหารกองทุนรวมวายุภักษ์ หนึ่ง ซึ่งมีมูลค่าเริ่มต้น 100,000 ล้านบาท
ร่วมกับบริษัทหลักทรัพย์จัดการกองทุนอีกแห่งหนึ่งโดยบริษัทเป็นผู้จัดการกองทุนในจำนวนมูลค่าเริ่มต้น
50,000 ล้านบาท กองทุนรวมวายุภักษ์ หนึ่งนี้เป็นกองทุนรวมที่มีขนาดใหญ่ที่สุดในประเทศ

 ปี 2547 บริษัทได้จัดตั้งกองทุนเปิดเอ็มเอฟซี โกลบอล ออพพอร์ทูนิตี้ บอนด์ ฟันด์ (MFC Global
Opportunity Bond Fund)
ซึ่งเป็นกองทุนที่ลงทุนในตราสารหนี้ต่างประเทศเสนอขายให้แก่นักลงทุนทั่วไป
โดยร่วมทำงานกับทีมที่ปรึกษาการลงทุนต่างประเทศ ซึ่งปัจจุบัน คือ Western Asset
Management Company Pte Ltd. ซึ่งเป็นบริษัทจัดการชั้นนำของโลกด้านตราสารหนี้ นอกจากนี้
บริษัทยังได้จัดตั้งกองทุนเปิดเอ็มเอฟซี อิสลามิก ฟันด์ (MFC Islamic Fund)
ซึ่งเป็นกองทุนรวมกองแรกในประเทศไทยที่ลงทุนอย่างถูกต้องตามหลักศาสนาอิสลาม
และได้รับความไว้วางใจร่วมลงทุนโดยสถาบันการเงินสำคัญ ได้แก่ ธนาคารออมสิน
กองทุนประกันสังคม ตลาดหลักทรัพย์แห่งประเทศไทย ธนาคารอิสลามแห่งประเทศไทย
และธนาคารทหารไทย จำกัด (มหาชน)

 ปี 2548 บริษัทได้จัดตั้งกองทุนเปิดเพื่อพัฒนาและฟื้นฟูกิจการที่ได้รับผลกระทบจากสึนามิ
(Tsunami Recovery Fund) ตามนโยบายของรัฐบาลและเพื่อช่วยเหลือสังคม
โดยกองทุนให้ความช่วยเหลือกิจการใน 6
จังหวัดภาคใต้ที่ได้รับผลกระทบจากธรณีพิบัติสึนามิให้สามารถฟื้นฟูกิจการและดำเนินธุรกิจต่อไปได้
โดยบริษัทได้รับความไว้วางใจร่วมลงทุนจากธนาคารพาณิชย์ไทย ธนาคารออมสิน
และตลาดหลักทรัพย์แห่งประเทศไทย ทั้งนี้
บริษัทมิได้คิดค่าธรรมเนียมการจัดการกองทุนแต่ประการใด นอกจากนี้
บริษัทยังได้จัดตั้งกองทุนเปิดเอ็มเอฟซี โกลบอล อัลฟ่า ฟันด์ (MFC Global Alpha Fund)
ซึ่งเป็นกองทุนที่ลงทุนในหน่วยลงทุนตราสารทุนในต่างประเทศเสนอขายให้แก่นักลงทุนทั่วไป โดยมี
Citi Smith Barney
ซึ่งเป็นสถาบันการเงินด้านธุรกิจที่ปรึกษาการลงทุนชั้นนำของโลกเป็นที่ปรึกษากองทุน
และบริษัทได้รับความไว้วางใจจากสำนักงานประกันสังคมให้บริหารจัดการกองทุนเปิดโกลบอลพรีเมียม
ฟันด์ (Global Premium Fund) ซึ่งเป็นกองทุนผสมที่เน้นลงทุนในตราสารหนี้ในต่างประเทศ
ในส่วนของกองทุนรวมอสังหาริมทรัพย์ บริษัทได้จัดตั้งกองทุนเปิดเอ็มเอฟซี นิชดาธานี (MFC
Nichada Thani Property Fund) ซึ่งเป็นกองทุนรวมอสังหาริมทรัพย์ (กอง 1)
กองแรกของบริษัท ซึ่งได้รับความสนใจจากนักลงทุนเป็นจำนวนมาก

 ปี 2549 บริษัทได้จัดตั้งกองทุนรวมเอ็มเอฟซี อินเตอร์เนชั่นแนล สปอท
ซึ่งเป็นกองทุนรวมที่ลงทุนในต่างประเทศ มูลค่าทรัพย์สินสุทธิ 775 ล้านบาท 

-   ปี 2550 บริษัทได้จัดตั้งกองทุนเปิดเอ็มเอฟซี เอนเนอร์จี ฟันด์
    ซึ่งเป็นกองทุนรวมที่เน้นลงทุนในธุรกิจหรือกิจการที่เกี่ยวข้องกับพลังงาน หรือพลังงานทดแทน
    หรือธุรกิจหรือกิจการที่มีส่วนในการสนับสนุนนโยบายของภาครัฐด้านพลังงาน
    และเสนอขายให้แก่นักลงทุนสถาบัน โดยมีเงินผูกพันจองซื้อทั้งสิ้น 2,456 ล้านบาท

-   ปี 2551 บริษัทได้จัดตั้งกองทุนรวมออมสิน
    ซึ่งเป็นกองทุนรวมที่เน้นลงทุนในตราสารแห่งทุนที่ธนาคารออมสินถือครองเป็นหลัก
    เปิดเสนอขายให้แก่นักลงทุนทั่วไป มูลค่าเริ่มต้น 7,500 ล้านบาท นอกจากนี้
    บริษัทได้จัดตั้งกองทุนในกลุ่ม Smart Wealth Solution Family ประกอบด้วย 4 กองทุน
    แต่ละกองทุนจะมีสัดส่วนการลงทุนขึ้นอยู่กับ Risk และ Wealth เป็นเกณฑ์
    มูลค่าโครงการรวมทั้งสิ้น 6,000 ล้านบาท ในส่วนของกองทุนรวมอสังหาริมทรัพย์
    บริษัทได้จัดตั้งกองทุนรวมอสังหาริมทรัพย์มัลติเนชั่นแนลเรสซิเดนซ์ฟันด์ (MFC
    Multi-National Residence Fund) ซึ่งเป็นกองทุนรวมอสังหาริมทรัพย์ มูลค่าโครงการ
    1,075 ล้านบาท และกองทุนรวมอสังหาริมทรัพย์ นิชดาธานี 2 (Nichada Thani
    Property Fund 2) มูลค่าโครงการ 1,004 ล้านบาท ซึ่งทั้ง 2
    กองทุนได้รับความสนใจจากนักลงทุนเป็นจำนวนมาก

2.2 ภาพรวมการประกอบธุรกิจของบริษัท

 

 การจัดการกองทุนรวม

บริษัทหลักทรัพย์จัดการกองทุน เอ็มเอฟซี จำกัด (มหาชน)
เป็นบริษัทจัดการกองทุนรวมแห่งแรกในประเทศไทย
โดยได้รับอนุมัติจากกระทรวงการคลังให้ดำเนินธุรกิจจัดการกองทุนในปี 2518 ต่อมาในปี 2535
สำนักงานคณะกรรมการกำกับหลักทรัพย์และตลาดหลักทรัพย์ (สำนักงาน ก.ล.ต.)
ได้ให้ใบอนุญาตจัดการกองทุนรวมแก่บริษัทใหม่อีก 7 ราย ทำให้มีการแข่งขันขึ้นในธุรกิจนี้
และหลังจากนั้นได้อนุมัติให้มีการจัดตั้งบริษัทหลักทรัพย์จัดการกองทุนเพิ่มขึ้นอีกมาเป็นระยะๆ
จนในปัจจุบันบริษัทหลักทรัพย์จัดการกองทุนที่บริหารกองทุนมีจำนวนทั้งสิ้น 21 ราย

 การบริหารกองทุนสำรองเลี้ยงชีพ

บริษัทได้รับอนุมัติจากกระทรวงการคลังเป็นบริษัทจัดการกองทุนสำรองเลี้ยงชีพ นับแต่ปี 2527
โดยอยู่ภายใต้การกำกับดูแลของสำนักงานคณะกรรมการกำกับหลักทรัพย์และตลาดหลักทรัพย์
(นายทะเบียนกองทุนสำรองเลี้ยงชีพ)

บริษัททำหน้าที่บริหารกองทุนและดูแลงานด้านระบบทะเบียนสมาชิกให้กับกลุ่มลูกค้าที่หลากหลาย อาทิ
รัฐวิสาหกิจ ภาคเอกชน สถาบันการศึกษา และสหกรณ์
โดยมีเป้าหมายในการสร้างความพึงพอใจสูงสุดต่อสมาชิกและคณะกรรมการกองทุน
บริษัทมีรูปแบบกองทุนหลายประเภทที่มุ่งเน้นให้ตรงตามความต้องการของลูกค้า
ภายใต้การบริหารความเสี่ยงที่สมาชิกยอมรับได้ การให้คำปรึกษาเรื่องต่างๆ ที่เกี่ยวกับกองทุน
การรับโอนกองทุน (เปลี่ยนผู้จัดการกองทุน) การจัดทำข้อบังคับกองทุน
การดำเนินการยื่นจดทะเบียนกองทุนต่อนายทะเบียน และการจัดทำเอกสารต่างๆ
ของกองทุนตามข้อตกลง และภายใต้ข้อกำหนดของกฎหมาย หรือกฎระเบียบของนายทะเบียน

การจัดการกองทุนส่วนบุคคล

บริษัทได้รับอนุมัติจากกระทรวงการคลังให้ดำเนินธุรกิจการจัดการกองทุนส่วนบุคคล เมื่อวันที่ 15
มีนาคม 2540 ด้วยจุดมุ่งหมายที่จะขยายการให้บริการแก่นักลงทุนในรูปแบบต่างๆ
กองทุนส่วนบุคคลเป็นกองทุนที่สามารถกำหนดรูปแบบการลงทุนให้เป็นไปตามความต้องการของลูกค้าแต่ละราย
ซึ่งได้แก่ บุคคลธรรมดาทั่วไป นิติบุคคล รวมถึงคณะบุคคลทั้งชาวไทยและต่างประเทศ

ปัจจุบันมีนิติบุคคลที่ได้รับอนุญาตจากกระทรวงการคลังให้เป็นผู้จัดการกองทุนส่วนบุคคลจำนวน 24
ราย ประกอบด้วย บริษัทหลักทรัพย์จัดการกองทุน 19 ราย บริษัทหลักทรัพย์ 4 ราย และ

ธนาคารพาณิชย์ 1 ราย 

 การเป็นนายทะเบียน

บริษัททำหน้าที่เป็นนายทะเบียนให้แก่กองทุนรวมทั้งในประเทศและต่างประเทศที่บริษัทเป็นผู้จัดการกองทุน
โดยในปัจจุบันบริษัทเป็นนายทะเบียนกองทุนรวมจำนวน 90 กองทุน
และกองทุนสำรองเลี้ยงชีพจำนวน 41 กองทุน

  2.3 โครงสร้างรายได้

+-----------+--------------+--------+-----+-----+-----+----+-----+-----+
| ปร        | ดำเนินการโดย  | %      | ปี   | %   | ปี   | %  | ปี   | %   |
| ะเภทรายได้ |              |        | 2   |     | 2   |    | 2   |     |
|           |              | กา     | 549 |     | 550 |    | 551 |     |
|           |              | รถือหุ้นข |     |     |     |    |     |     |
|           |              | องบริษัท |     |     |     |    |     |     |
+-----------+--------------+--------+-----+-----+-----+----+-----+-----+
| รายได้จาก  | บริษัทหลักทร    | -      | 372 | 86  | 463 | 8  | 517 | 89  |
|           | ัพย์จัดการกองทุน |        | .46 | .05 | .73 | 8. | .82 | .22 |
| การจ      | เอ็มเอฟซี จำกัด |        |     |     |     | 77 |     |     |
| ัดการกองทุน | (มหาชน)      |        |     |     |     |    |     |     |
+-----------+--------------+--------+-----+-----+-----+----+-----+-----+
| รายได้อื่น   | บริษัทหลักทร    | -      | 36  | 8   | 35  | 6. | 42  | 7   |
|           | ัพย์จัดการกองทุน |        | .49 | .43 | .37 | 77 | .81 | .38 |
|           | เอ็มเอฟซี จำกัด |        |     |     |     |    |     |     |
|           | (มหาชน)      |        |     |     |     |    |     |     |
+-----------+--------------+--------+-----+-----+-----+----+-----+-----+
| รายได้จาก  | บริษัท เอ็มเอฟ  | 99.99  | -   | -   | -   | -  | -   | -   |
|           | โฮลดิ้งส์ จำกัด  |        |     |     |     |    |     |     |
| การลงทุน   |              |        |     |     |     |    |     |     |
+-----------+--------------+--------+-----+-----+-----+----+-----+-----+
| รายได้อื่น   | บริษัท เอ็มเอฟ  | 99.99  | 23  | 5   | 23  | 4. | 19  | 3   |
|           | โฮลดิ้งส์ จำกัด  |        | .87 | .52 | .29 | 46 | .74 | .40 |
+-----------+--------------+--------+-----+-----+-----+----+-----+-----+
| รวมทั้งสิ้น   |              |        | 432 | 100 | 522 | 10 | 580 | 100 |
|           |              |        | .82 | .00 | .39 | 0. | .37 | .00 |
|           |              |        |     |     |     | 00 |     |     |
+-----------+--------------+--------+-----+-----+-----+----+-----+-----+